Prosjekt brainstorm

Prosjekt brainstorm (originaltittel: Brainstorm) er en amerikansk science fiction-thriller fra 1983 regissert av Douglas Trumbull. Filmen handler om en gruppe forskere som fremstiller en maskin som kan gjengi menneskets følelser og tanker så virkelighetstro at andre kan gjenoppleve det samme ved å igangsette en playback-funksjon. De får store utfordringer når militære myndigheter vil nyttiggjøre seg oppfinnelsen. Hovedrollene spilles av Christopher Walken, Natalie Wood, Louise Fletcher og Cliff Robertson.

Filmen fikk blandet mottakelse av anmelderne, og ble ingen publikumsuksess.

Handlingsreferat 
En gruppe forskere finner opp en maskin som gjør det mulig å registrere følelser fra en persons hjerne, og konvertere slik at andre kan oppleve de samme følelsene. Forskerne inkluderer Michael og Karen som er ektemann og kone som ikke kommer særlig godt overens lenger, samt Michaels kollega Lillian. Etter instruksjon av bedriftens direktør Alex demonstrerer de en enhet for investorer i håp om finansiering. Michael tar også opp hans egne minner fra hans bedre tider med Karen, som han deler med henne. Dette fører til deres forsoning. Lillian blir presset til å ta med Landon til teamet deres, som Lillian ser på som en del av det amerikanske militær-industrielle komplekset. Hun er uenig i planen deres om å få oppfinnelsen utviklet for militært bruk.

Et team-medlem, Gordy, har sex samtidig som han har på seg opptakeren, og deler båndet med kollegaer. En kollega, Hal, bruker en del av båndet for å skape inntrykk av en kontinuerlig orgasme, noe som resulterer i sensorisk overbelastning. Dette fører til at Hal får sparken fra hele prosjektet. Problemene øker når mulighetene for misbruk blir tydeligere. Lillian sliter med hjerte-problemer, og en sigarett-røyker, og får hjerteinfarkt. Lillians opptaker registrerer at hun er i ferd med å dø.

Michael bestemmer seg for å gjenoppleve innspillingen til Lillian, men dør nesten når kroppen hans simulerer et hjerteinfarkt. Michael endrer konsollen for å filtrere vekk den fysiske følelsen, og spiller båndet på nytt. Han ser "hukommelsesbobler" øyeblikk fra Lillians liv. Men forskere som ønsker å oppdage maskinens militære evner, overvåker utstyret samtidig som Michael spiller av Lillian's bånd. Gordy ønsker å oppleve det samme båndet, men dør når han opplever Lillians hjerteinfarkt. Det oppdager at militæret planlegger "Project Brainstorm" for å bruke oppfinnelsen til tortur og hjernevask. Michael og Karens sønn Chris ser ved et uhell på et bånd, og gir ham en psykotisk opplevelse som resulterer i sykehus-innleggelse. de ønsker deretter å avslutte alt de har skapt, og ødelegge det, i stedet for å la militæret overta alt sammen.

Om filmen

Popularitet og økonomi 
Brainstorm ble ingen kommersiell suksess. Den innbrakte ca $10 millioner i USA og havnet på 72-plass over de mest innbringende kinofilmene i USA i 1983.

Produksjonskostnadene var på $18 millioner.

Anmelderne 
Den fikk blandet mottakelse av kritikerne, noe som gjenspeiles i at den har fått 59 % på Rotten Tomatoes. Den amerikanske filmanmelderen Roger Ebert gav den 2 av 4 stjerner, mens Leonard Maltin gav den 3 av 4 stjerner.

Priser 
Filmen ble indirekte tildelt to Saturn Awards i klassen beste skuespillerinne (Fletcher) og beste musikk (Horner).

Annet 
Dette var en siste filmen som Natalie Wood medvirket i før hun omkom i en drukningsulykke. Filmen var under innspilling høsten 1981, men da hun døde ble filmutgivelsen utsatt til 1983.

I rollene
Christopher Walken: Dr. Michael Anthony Brace
Natalie Wood: Karen Brace
Louise Fletcher: Dr. Lillian Reynolds
Cliff Robertson: Alex Terson
Jordan Christopher: Gordy Forbes
Donald Hotton: Landan Marks
Alan Fudge: Robert Jenkins
Joe Dorsey: Hal Abramson
Bill Morey: James Zimbach
Jason Lively: Chris Brace
Darrell Larson: Sicherheitstechniker
Lou Walker: Chef
Stacey Kuhne-Adams: Andrea
John Hugh: Tekniker
Ira David Wood III: Barry

Referanser

Eksterne lenker
 

Science fiction-filmer fra USA
Thrillerfilmer fra USA
Filmer fra 1983
Engelskspråklige filmer
Filmer lagt til USA